
ΨΗΦΙΣΜΑ ΣΥΜΒΟΥΛΙΟΥ ΔΙΟΙΚΗΣΗΣ 
 ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ


Το Συμβούλιο Διοίκησης του Πανεπιστημίου Αιγαίου, στην έκτακτη συνεδρίαση της 16ης Οκτωβρίου 2026, ομόφωνα εκφράζει την έντονη ανησυχία και τον προβληματισμό του σχετικά με την απόφαση της Υπηρεσίας Πολιτικής Αεροπορίας για την πλήρη αναστολή της λειτουργίας του Κρατικού Αερολιμένα Χίου «Όμηρος» σε χρόνο πολύ προγενέστερο και μακρύτερο σε σχέση με τον αρχικό προγραμματισμό. Αν και η ανάγκη επιτέλεσης εργασιών αναβάθμισης των υποδομών του Αερολιμένα γίνεται αντιληπτή, η απόφαση για αναστολή λειτουργίας περιόδου τεσσάρων (4) μηνών από τις 15.11.2026 έως τις 15.03.2027 θα προκαλέσει σημαντική αναστάτωση στην λειτουργία της Πανεπιστημιακής Μονάδας της Χίου, δημιουργώντας σοβαρές δυσκολίες στις μετακινήσεις από και προς τη Χίο των φοιτητών και φοιτητριών, των οικογενειών τους, καθώς και των μελών της ακαδημαϊκής κοινότητας. Για τους λόγους αυτούς, το Συμβούλιο Διοίκησης του Πανεπιστημίου Αιγαίου ζητά να καταβληθεί κάθε δυνατή προσπάθεια ώστε να μην υπάρξει πρόωρη διακοπή της λειτουργίας του Αερολιμένα και να τηρηθεί ο αρχικός σχεδιασμός με παράλληλη πρόβλεψη κατάλληλων εναλλακτικών λύσεων για την εξυπηρέτηση των μετακινήσεων από και προς τη Χίο. 

Το Συμβούλιο Διοίκησης του Πανεπιστημίου Αιγαίου

image1.png
MANENIXTHMIO

AITAIOY





